Okresná prokuratúra Bardejov 
Kellerova 7, 085 43 Bardejov

Sp. zn. : Pv 817/12/7701	Bardejov, 27.6.2013
EEČ : 2-54-47-2013

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bardejov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 510,94 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX.
stíhaného uznesením povereného príslušníka Obvodného oddelenia PZ v XXXXX sp.zn. XXXXX zo dňa 15.12.2012 za prečin poškodzovania a ohrozovania prevádzky všeobecne prospešného zariadenia podľa § 288 Tr. zákona na tom skutkovom základe, že dňa 16.10.2012 v XXXXX počas vykonávania výkopových stavebných prác pracovníkmi XXXXX na základe platného stavebného povolenia vydaného Mestom XXXXX pod č. XXXXX zo dňa 05.09.2012, zmluvou o dielo a bez predchádzajúceho vytýčenia inžinierskych sietí obvinený XXXXX ako výrobný majster dal podriadenému XXXXX, XXXXX ústny pokyn, aby na pracovnom stroji Kobelko E-215 vykopal zeminu v časti pozemku, kadiaľ vedie plynové potrubie a bez primeraných dôvodov sa spoliehal na to, že neporuší prevádzku verejnoprospešného zariadenia, pričom v ochrannom pásme plynovodu v zmysle zákona o energetike č. 656/2004 Z.z sa zakazuje vykonávať výkopové práce kopacím mechanizmom, následkom čoho dňa 16.10.2012 v čase okolo 10.45 h došlo na uvedenej parcele č. XXXXX k poškodeniu stredotlakového oceľového plynovodu dimenzie D 150 mm a následnému úniku plynu v celkovom objeme 1,594,63 m^3, čím takto spoločnosti XXXXX, Ul. XXXXX, XXXXX XXXXX spôsobil škodu vo výške 1 510,94 eur.

Odôvodnenie: 
	Uznesením povereného príslušníka Obvodného oddelenia PZ v XXXXX sp.zn. XXXXX zo dňa 16.10.2012 bolo podľa § 199 ods.1 Tr. poriadku začaté trestné stíhanie a následne uznesením Obvodného odddelenia PZ v XXXXX sp.zn. XXXXX zo dňa 15.12.2012 bolo podľa § 206 ods. 1 Tr. poriadku vznesené obvinenie XXXXX, XXXXX za prečin poškodzovania a ohrozovania prevádzky všeobecne prospešného zariadenia podľa § 288 Tr. zákona na tom skutkovom základe, že dňa 16.10.2012 XXXXX počas vykonávania výkopových stavebných prác pracovníkmi XXXXX na základe platného stavebného povolenia vydaného Mestom XXXXX pod č. XXXXX zo dňa 05.09.2012, zmluvou o dielo a bez predchádzajúceho vytýčenia inžinierskych sietí obvinený XXXXX ako výrobný majster dal podriadenému XXXXXXXXXX ústny pokyn, aby na pracovnom stroji Kobelko E-215 vykopal zeminu v časti pozemku, kadiaľ vedie plynové potrubie a bez primeraných dôvodov sa spoliehal na to, že neporuší prevádzku verejnoprospešného zariadenia, pričom v ochrannom pásme plynovodu v zmysle zákona o energetike č. 656/2004 Z.z sa zakazuje vykonávať výkopové práce kopacím mechanizmom, následkom čoho dňa 16.10.2012 v čase okolo 10.45 h došlo na uvedenej parcele č. XXXXX k poškodeniu stredotlakového oceľového plynovodu dimenzie D 150 mm a následnému úniku plynu v celkovom objeme 1,594,63 m^3, čím takto spoločnosti XXXXX, Ul. XXXXX, XXXXX XXXXX spôsobil škodu vo výške 1 510,94 eur.

	Po skončení skráteného vyšetrovania predložil dňa 07.02.2012 poverený príslušník Obvodného oddelenia PZ v XXXXX podľa § 209 ods. 1 Tr. poriadku Okresnej prokuratúre XXXXX vyšetrovací spis sp.zn. XXXXX na ďalšie konanie.

	Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia § 220 Tr. poriadku, o konanie ktorého písomne požiadal aj samotný obvinený.

	Listom sp.zn. XXXXX zo dňa 14.03.2013 prokurátorka Orkesnej prokuratúry XXXXX predložila probačnému a mediačnému úradníkovi Okresného súdu XXXXX na vec sa vzťahujúci vyšetrovací spis v zmysle ustanovenia § 3 ods. 2 zákona č. 550/2003 Z.z. o probačných a mediačných úradníkoch a o zmene a doplnení niektorých zákonov v znení neskorších predpisov za účelom vykonania mediácie.

	Listom sp.zn. XXXXX zo dňa 15.04.2013 probačný a mediačný úradník Okresného súdu XXXXX predložil Okresnej prokuratúre XXXXX na vec sa vzťahujúci vyšetrovací spis spolu s výsledkami mediácie, v priebehu ktorej došlo medzi obvineným a poškodeným k uzavretiu dohody o zmieri, z obsahu ktorej je zrejmé, že obvinený XXXXX
-  súhlasil s uzavretím zmieru,
-  vyhlásil, že spáchal skutok, za ktorý je stíhaný a toto vyhlásenie urobil slobodne, vážne a určito,
-  dňa 14.11.2012 bola prevodom na účet zaslaná poškodenej spoločnosti XXXXX XXXXX spôsobená škoda                  vo výške 1 510,94 eur XXXXX XXXXX,
-  dňa 03.04.2013 zložil na účet Krajskej prokuratúry XXXXX peňažnú sumu                       na všeobecne prospešné účely vo výške 50 eur, z ktorej patrí štátu na peňažnú pomoc osobám poškodeným trestnými činmi 50%, t.j. 25 eur a za adresáta zvyšných 50%, t.j. 25 eur bol určený XXXXX                                   XXXXX

	S uzavretím zmieru súhlasil aj poškodený.

	Podľa § 288 Tr. zákona kto z nedbanlivosti ohrozí prevádzku všeobecne prospešného zariadenia podľa § 286 s výnimkou zvislej dopravnej značky zákazovej alebo príkazovej, potrestá sa odňatím slobody až na šesť mesiacov.  

Podľa ustanovenia § 220 ods. 1 Tr. poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry pe¨ľažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Z charakteristík na obvineného XXXXX a odpisu registra trestov vyplýva, že XXXXX viedol riadny život, doteraz nebol súdne trestaný,                v evidencii priestupkov Obvodného úradu XXXXX, odbor všeobecnej vnútornej správy nemá žiaden záznam. 

	      Pri určovaní výšky peňažnej sumy na všeobecne prospešné účely bol zohľadnený mesačný príjem obvineného.

	      Vzhľadom na to, že u obvineného XXXXX boli splnené zákonné podmienky na postup podľa ustanovenia § 220 ods. 1 Tr. poriadku, bolo potrebné rozhodnúť tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Alena Džmurová
prokurátorka